recursal/SuperWikiNEXT-32B huggingface dataset:
**איוואן דיביץ'** (ברוסית: **Иван Иванович Дибич-Забалканский**, בגרמנית: **Hans Karl Friedrich Anton von Diebitsch**;‏ 13 במאי 1785 - 29 במאי 1831) היה גנרל-פלדמרשל רוסי ממוצא גרמני.

ביוגרפיה
--------

איוואן דיביץ' נולד ב-13 במאי 1785 בשלזיה, למשפחת אצולה גרמנית. לאחר סיום הלימודים בבית הספר לקצינים בברלין עבר להתגורר ברוסיה, בעקבות אביו שהחל לשרת בצבא האימפריה הרוסית עוד בשנת 1792. בשנת 1801 התגייס דיביץ' לצבא הרוסי, ובשנת 1805 בלט באומץ ליבו בקרב אוסטרליץ.

דיביץ' השתתף במלחמת רוסיה-צרפת בשנת 1812, ולאחר נסיגת הצבא הצרפתי מרוסיה ותחילת הלחימה בגרמניה ניהל שיחות עם מפקדי הצבא הפרוסי בשטח, וכתוצאה מכך, הצבא הפרוסי עבר להילחם לצד הרוסים. הדבר סימל מהפך במאזן הכוחות באירופה ובקואליציה נגד נפוליאון. בשנת 1813 השתתף דיביץ' בקרב לייפציג ובקרבות נוספים.

לאחר המלחמה התקרב מאוד לאלכסנדר הראשון, קיסר רוסיה, והיה בין יועציו בנסיעות לאירופה. בשנת 1824 התמנה לראש המטה של הצבא. בשנת 1825 היה בין מלוויו של הצאר לטגנרוג, שם נפטר האחרון. בתחילת שלטונו של ניקולאי הראשון, קיסר רוסיה היה בחבר השופטים בעקבות מרד הדקבריסטים. חלק גדול של הקושרים היו קצינים ביחידות שבפיקודו, והוא פעל אישית למעצרם.

בשנת 1827 נשלח דיביץ' לקווקז לבדיקת היחסים בין אלכסיי ירמולוב לבין איוואן פסקביץ', ועם חזרתו קיבל תואר רוזן.

בשנת 1828 לחם דיביץ' במלחמה העות'מאנית-רוסית (1828-1829). אף על פי שלא היה לו תפקיד מוגדר, ניצל את יחסיו עם הקיסר, כך שהמפקד העליון במקום לא היה יכול לנקוט באף מהלך צבאי ללא תיאום עמו, ובתחילת 1829 התמנה למפקד העליון של הכוחות הלוחמים.

בהיותו בנחיתות מספרית ברורה העדיף לא להיכנס לקרב מכריע, אולם אף על פי כן, הכוחות בפיקודו הצליחו לכבוש מספר מבצרים ולנצח בקרבות רבים. דיביץ' פיקד על מעבר הצבא דרך הבלקנים והפתיע את העות'מאנים כאשר כוחותיו הגיעו סמוך לאדריאנופול, אך שם נתקלו בהתנגדות עזה ונאלצו לסגת. כתוצאה ממהלך זה נחתם הסכם אדריאנופול שתאם את דרישותיה של האימפריה הרוסית. בשל הישגיו במערכה זו הועלה לדרגת גנרל-פלדמרשל, ולשמו התווספה תוספת "זבלקנסקי" (מעבר לבלקן).

האירועים באירופה בשנת 1830 גרמו לניקולאי הראשון, קיסר רוסיה לארגן צבא למערכה נגד המהפכנים, והוא שלח את דיביץ' לברלין לניהול שיחות. באופן מפתיע החל מרד בפולין, ודיביץ' התמנה לראש הכוחות שהוקצו לדיכוי המרד. למרות הבטחותיו, לא הצליח במטלה זו במהירות והלחימה נמשכה 7 חודשים.

בשלבים האחרונים של המערכה נפטר דיביץ' ב-29 במאי 1831 בקלשבו, כתוצאה ממחלת הכולרה, בעת היותו בין הכוחות הלוחמים.

קישורים חיצוניים
----------------

ויקישיתוף מדיה וקבצים בנושא **איוואן דיביץ'** בוויקישיתוף
* קורות חיים (ברוסית)
* איוואן דיביץ', באתר אנציקלופדיה בריטניקה (באנגלית)
* איוואן דיביץ', באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 116098635
* ISNI: 0000 0000 4440 442X
* LCCN: no2001085898
* NTA: 073395218
* VIAF: 59827464
* WorldCat: lccn-no2001085898

 |
במערכת החינוך, **מפקח** הוא עובד חינוך שתפקידו: להציב מורים או גננות במוסדות החינוך, להעריך רמת מורים או גננות במוסדות החינוך שבפיקוחו, לשפר את איכות ההוראה שלהם או לגרום לפרישתם מן המערכת.

להבדיל ממנהל בית הספר, העוסק בניהול שוטף של בית הספר והוא חלק מצוות המוסד החינוכי, המפקח אינו חלק מצוות בית הספר אך הוא מגיע תדירות לביקורים מקצועיים. זוהי אחת מחובותיו הבסיסיות.

באחת משתי דרכים בוחר המפקח לעבוד:

* בגישה ההיררכית, המסורתית והמקובלת עדיין על הרוב, המפקח הוא מומחה הפועל מעמדתו הסמכותית כלפי המורה.
* בגישת האימון הקוגניטיבי המפקח והמורה פועלים ביחד על מנת להעצים את יכולותיו של המורה. בישראל גישת המנהיג-המדריך הזו, ננקטת רק על ידי חלק מהמפקחים בשיתוף מנהלי ומוסדות החינוך, ביוזמתם או ביוזמת הממונים הישירים עליהם.

בישראל
------

בישראל, בהתאם לחוק חינוך ממלכתי, משרד החינוך הוא מעבידם הישיר של המפקחים, הוא המנווט והמדריך אותם בעבודתם. ובהתאם, מינוי מפקחים חינוכיים וקביעת סדרי הפיקוח הם בסמכותו של משרד החינוך, בשיתוף נציבות שירות המדינה.

לגילאי גן חובה יסודי וחט"ב, המפקח בלבד מאשר ומציב מורים חדשים; בחטיבות העליונות או תיכונים ארבע-שנתיים המפקח מאשר מקצועית את קליטתם או פרישתם.

במוסדות החינוך בכל רמות החינוך, למפקח הסמכות המקצועית הבלעדית לאשר את שיבוץ המורים למשרה קבועה במערכת. המפקח הוא המוסמך המקצועי הבלעדי להמליץ על פיטורי מורה שכשל במלאכת ההוראה או החינוך.

ארגון עבודת המפקחים החינוכיים הוא חלק אורגני מן התבנית הארגונית הכללית של משרד החינוך, תבנית שתי וערב. ובהתאם, כולל מנגנון הפיקוח מפקחים המנותבים לעיסוק ממוקד באחד מן הנתיבים הבאים או במשולב:

* הנתיב המקצועי: מפמ"רים (מפקחים ראשיים) לתחומי לימוד מוגדרים. כגון: מתמטיקה, תנ"ך, ערבית, עברית, אזרחות, זהירות בדרכים ועוד
* נתיב אגפי גיל: גן ילדים, בית ספר יסודי, על יסודי - חטיבת ביניים (ז'-ט'), חטיבה עליונה (י'-י"ב), תיכוניים 4 שנתיים (ט'-י"ב).
* נתיב המגמה: חינוך ממלכתי, חינוך ממלכתי-דתי, חינוך מוכר שאינו רשמי. בתוך החינוך הממלכתי מתקיימת לרוב חלוקת עבודה גם לפי עדה: יהודי, ערבי, דרוזי, צ'רקסי.

מטה משרד החינוך, המזכירות הפדגוגית ואגפי הגיל המקצועיים מטעמה, הם האחראים להדרכתם המקצועית של המפקחים. דרגת המנווטים במטה היא גם כן דרגת פיקוח ובעברם, רובם היו מפקחים "מן השורה" במוסדות החינוך.

בעבודתם היומיומית מרבית המפקחים מופעלים באמצעות מנהלי מחוזות ומפקחי מחוז האחראים לטריטוריה מוגדרת. במסגרתה, לכל מפקח סמכות פעולה מוגדרת ברשויות חינוך מסוימות (אשר בדרך כלל חופפות לרשויות מוניציפליות) בלבד.

אחת לכמה שנים (3- 5 שנים) מוחלף "אזור הפיקוח" של כל מפקח אשר אחראי בפועל להצבה להדרכה ולהערכה הפדגוגית או לפרישה השוטפת של מורים או גננות ב"שדה החינוך" גופו.

חוק זכויות התלמיד, כפי שתוקן בשנת 2009, מקנה למפקח סמכות לאשר למנהל בית הספר הרחקה לאלתר של תלמיד מבית הספר.

קישורים חיצוניים
----------------

* מנהלי חינוך, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560877805171
* LCCN: sh85118416

 |
**אי פרי מונקו** (באנגלית: **Monaco ePrix**) הוא מרוץ מכוניות חשמליות המתקיים אחת לשנתיים כחלק מאליפות הפורמולה אי. המרוץ מתקיים במסלול רחוב במונטה קרלו הדומה למסלול של גרנד פרי מונקו המהווה חלק מאליפות הפורמולה 1.

היסטוריה
--------

המרוץ במונקו נכלל כחלק מתוכנית המרוצים של העונה כבר בעונת הבכורה של האליפות (2014/2015). מסלול המרוץ היה קצר יותר ממסלול הגרנד פרי של הפורמולה 1 ואורכו עמד על 1.93 ק"מ. המרוץ לא נכלל בתוכנית המרוצים של העונה השנייה של האליפות בשל התנגשות עם אירועי הגרנד פרי ההיסטורי של מונקו, המתרחשים אחת לשנתיים. האירועים מתקיימים אחת לשנתיים לסירוגין.

שיפור בביצועי המכוניות בדור השני והגדלת טווח הסוללה איפשר את הגדלת טווח המסלול. החל מעונת 2020/2021 המסלול הוארך למרחק של כ-3.318 ק"מ, בתוואי שהוא כמעט זהה למסלול הגרנד פרי (למעט פנייה T9).

מנצחי המרוץ
-----------

| שנה | מנצח | פול פוזישן | הקפה מהירה |
| --- | --- | --- | --- |
| 2015 | שווייץשווייץ סבסטיאן בואמיאי. דאמס רנו | שווייץשווייץ סבסטיאן בואמיאי. דאמס רנו | צרפתצרפת ז'אן-אריק ורןאנדרטי אוטוספורט |
| 2017 | שווייץשווייץ סבסטיאן בואמיאי. דאמס רנו | שווייץשווייץ סבסטיאן בואמיאי. דאמס רנו | בריטניהבריטניה סאם בירדDS וירג'ין |
| 2019 | צרפתצרפת ז'אן-אריק ורןטקצ'יטה-DS | צרפתצרפת ז'אן-אריק ורןטקצ'יטה-DS | גרמניהגרמניה פסקל ורלייןמהינדרה |
| 2021 | פורטוגלפורטוגל אנטוניו פליקס דה קוסטהטקצ'יטה-DS | פורטוגלפורטוגל אנטוניו פליקס דה קוסטהטקצ'יטה-DS | בלגיהבלגיה סטופל ונדורןמרצדס |

קישורים חיצוניים
----------------

ויקישיתוף מדיה וקבצים בנושא **אי-פרי מונקו** בוויקישיתוף

הערות שוליים
------------

1. ↑  Formula E set to race on shorter version of Monaco circuit, Autosport, 18 September 2014
2. ↑  Formula E, FIA and ACM reveal new track layout for Monaco E-Prix, FIAFormulaE.com, 16 April 2021
**פרצלציה** היא הפעולות הנדרשות לשם חלוקת קרקע לחלקות רישום. להבדיל מהליך תכנוני של איחוד וחלוקה מחדש, שמבוצע במסגרת מוסדות התכנון, הליך הפרצלציה מתייחס להפיכת המגרשים שנקבעו על ידי מוסדות התכנון, לקדסטר. דהיינו, הליך הפרצלציה מכוון לשלב שבו המגרשים שנקבעו על ידי מוסדות התכנון, הופכים לחלקות רישום בפנקסי רשם המקרקעין (ב"טאבו").

פרצלציה רצונית
--------------

פרצלציה רצונית הוא הליך רישום תשריט חלוקה שאושר בהתאם להוראות פרק ד' לחוק התכנון והבניה. הפרצלציה מסוג זה מכונה "רצונית" משום שהיא מבוצעת ביוזמת בעלי הקרקע ולא ביוזמת הרשויות והיא תלויה ברצונם של הבעלים ליזום את אותה חלוקה חדשה. אישור תשריט החלוקה כשלעצמו אינו מביא מביא לשינוי במערך הזכויות בקרקע. אם יבקשו הבעלים להביא לשינוי במערך הזכויות לצד רישום החלוקה החדשה, יהיה עליהם להגיש מסמכים נוספים כדוגמת שטרות עסקה.

פרצלציה לא רצונית
-----------------

הליך של פרצלציה לא-רצונית מתייחס לרישום תוכנית איחוד וחלוקה שאושרה לפי סימן ז' בפרק ג' לחוק התכנון והבניה. רישום התכנית ויצירת חלקות הרישום החדשות מכוחה מכונה פרצלציה לא-רצונית, וזאת מכיוון שההליך והרישום אינו ביוזמת הבעלים, אינו תלוי בהסכמתם והוא תוצאה של הליכים שלטוניים. תוכנית שמאושרת על ידי רשויות התכנון, תירשם גם על ידי הרשויות. רישום התכנית נעשה תוך תיקון הבעלויות בפנקסי המקרקעין בהתאם לטבלת האיזון וההקצאה שבתוכנית.

תצ"ר
----

תצ"ר (תוכנית לצורכי רישום) הוא תשריט שנערך על ידי מודד מוסמך בהתאם לרגולציה המפורטת והקפדנית שנקבעה מכח פקודת המודדים. התצ"ר נערך בהתאם לתשריט חלוקה שאושר על יד הוועדה המקומית (בפרצלציה רצונית) או בהתאם לתוכנית שאושרה במוסדות התכנון (במקרה של פרצלציה לא רצונית). התצ"ר מוגש גם כן לרשם המקרקעין, עם השלמת הליך הרישום, התצ"ר הופך לחלק מפנקסי המקרקעין. החלקות הסופיות הן אלו שסומנו בתצ"ר שאושר והוגש.

לקריאה נוספת
------------

* משה רז כהן ושמואל בר-ישראל, **רישום פרצלציות**, בורסי תל אביב, התשע"ו-2016

קישורים חיצוניים
----------------

ויקישיתוף מדיה וקבצים בנושא **פרצלציה** בוויקישיתוף

הערות שוליים
------------

1. ↑  משה רז כהן ושמואל בר ישראל, **רישום פרצלציות**, תל אביב: בורסי, התשע"ו-2016, עמ' 85-135
2. ↑  משה רז כהן ושמואל בר ישראל, **רישום פרצלציות**, תל אביב: בורסי, התשע"ו-2016, עמ' 41-83

|  |  |
| --- | --- |
| בקרת זהויות עריכת הנתון בוויקינתונים | 
* GND: 7508485-5
* LCCN: sh85074310

 |
**פאולו הנריקה סמפאיו פילו** (בפורטוגזית: **Paulo Henrique Sampaio Filho**; נולד ב-15 ביולי 2000), הידוע בכינוי **פאוליניו**, הוא כדורגלן ברזילאי המשחק בעמדת החלוץ באתלטיקו מיניירו.

קריירה
------

### ואסקו דה גאמה

לאחר שהתקדם באקדמיה של ואסקו דה גאמה, פאוליניו הועלה לסגל הקבוצה הראשונה של המועדון ב-19 ביוני 2017. ב-13 ביולי 2017, יומיים לפני יום הולדתו השבע-עשרה, ערך את הופעת הבכורה המקצועית שלו בקבוצה הבוגרת, בניצחון 4–1על ויטוריה במסגרת ליגת העל הברזילאית. דקות לאחר שנכנס למגרש, הוא רשם את הבישול הראשון שלו. אחד עשר ימים לאחר מכן, הוא פתח בהרכב בפעם הראשונה וכבש פעמיים בניצחון 2–1 בליגה על אתלטיקו מיניירו, והפך לשחקן הצעיר ביותר אי פעם שהבקיע בליגה, והשחקן הראשון שנולד בשנות ה-2000 שכבש בליגת העל הברזילאית.

בפברואר 2018 כבש את השער הראשון שלו בגביע ליברטדורס בניצחון 0–2 על אוניברסידד דה קונספסיו. השער הזה הפך אותו לשחקן הראשון שנולד בשנות ה-2000 שכובש בגביע הליברטדורס.

### באייר לברקוזן

ב-27 באפריל 2018, הודיע מועדון באייר לברקוזן מהבונדסליגה כי הגיעו להסכם עם ואסקו דה גאמה על העברתו של פאוליניו. המועדונים הסכימו לתשלום של 20 מיליון יורו, עסקת שיא מועדון עבור ואסקו. הוא הצטרף ללברקוזן לקראת עונת 2018/2019 וחתם על חוזה לחמש שנים.

ב-1 בספטמבר ערך הופעת בכורה בהפסד 1–3 לוולפסבורג. ב-10 באוקטובר 2019 כבש שער בכורה בניצחון 0–2 על ולפסבורג.

### אתלטיקו מיניירו

ביולי 2023 חתם באתלטיקו מיניירו לאחר השאלה בת חצי עונה.

### נבחרות ברזיל

במרץ 2017, פאוליניו, יחד עם ויניסיוס ז'וניור, לינקולן ואלן, עזרו לברזיל לזכות באליפות דרום אמריקה עד גיל 17. הוא כבש שני שערים במהלך הטורניר, כולל שער הפתיחה בניצחון 5–0 של ברזיל על צ'ילה בגמר.

באוקטובר 2017, פאוליניו עזר לברזיל להגיע למקום השלישי של גביע העולם עד גיל 17 2017. פאוליניו כבש את שערי הניצחון מול ספרד, צפון קוריאה, וברבע הגמר מול גרמניה.

ב-17 ביוני 2021, פאוליניו זומן לנבחרת ברזיל לקראת אולימפיאדת טוקיו (2020). הוא כבש במשחק הפתיחה של ברזיל נגד גרמניה.

תארים
-----

נבחרת ברזיל
* מדליית זהב: טוקיו 2020

**נבחרת ברזיל עד גיל 17**

* אליפות דרום אמריקה עד גיל 17: 2017

קישורים חיצוניים
----------------

ויקישיתוף מדיה וקבצים בנושא **פאוליניו** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  , Twitter

| **נבחרת ברזיל – אולימפיאדת טוקיו 2020** |
| --- |
| 1 סנטוס • 
2 מנינו • 
3 קרלוס • 
4 גראסה • 
5 לואיז • 
6 ארנה • 
7 פאוליניו • 
8 גימראייש • 
9 קוניה • 
10 רישרליסון • 
11 אנטוני • 
12 ברנו •
13 אלבס • 
14 פוקס •
15 נינו •
16 אבנר •
17 מלקום •
18 הנריקה •
19 ריינייר •
20 קלאודיניו •
21 מרטינלי •
22 לוקאו •
מאמן: ז'ארדינה | ברזילברזיל |
פירוש נוסף ערך זה עוסק בתווית נייר. אם התכוונתם לחברת תוכנה ישראלית, ראו אקס ליבריס (חברה).
אקס ליבריס של דוד וולפסון (1913) בעיצוב הרמן שטרוק
"[...] not that imparted knowledge / doth diminish learning's store [..]"  
אקס ליבריס מספר כימיה (לונדון, 1741) ובו הודעה בחרוזים הקוראת למוצא הישר להחזיר את הספר לבעליו
**אקס ליבריס** (מלטינית: **ex-librīs**, מילולית: "מספריו של...") היא תווית נייר מודפסת ומאוירת המודבקת בספר, או חותמת המוטבעת בספר, לרוב על גבי החלק הפנימי של העטיפה, על מנת לציין מיהו בעליו של הספר.

תוויות אקס ליבריס עשויות לשאת על גביהן שם, מוטו, שלט אצולה ורכיבי הרלדיקה אחרים (כגון ציצה, סיכה) או כל מאפיין אחר המקושר אל בעלי הספר או שבעל הספר הנחה את האמן או המעצב לכלול באקס ליבריס שלו.

היסטוריה
--------

אקס ליבריס מסביבות 1480, של ספרים שנמסרו למנזר בבוקסהיים
פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
אקס ליבריס התפתחו מרישומי בעלות בכתב יד שהיו נהוגים בספרים באירופה בימי הביניים. התוויות המודפסות המוקדמות ביותר הידועות הן מהמאה ה-15, מגרמניה. דוגמה מפורסמת היא אקס ליבריס של הספרים שנמסרו למנזר בעיר בוקסהיים (Buxheim) בגרמניה על ידי אחד הנזירים - הילדברנד ברנדנבורג מביבראך, בסביבות שנת 1480 - השנה שונתה על גבי התווית בהתאם לתאריך המתנה. אקס ליבריס זה הוא חיתוך עץ צבוע בעבודת יד המתאר מלאך נושא שלט אצולה.

האקס ליבריס המוקדם ביותר המוכר מצרפת הוא של ז'אן ברטו דה לה טור-בלאנש, משנת 1529.
בהולנד המוקדם ביותר הוא של אנה ון דר אה מ-1597, באיטליה - משנת 1622 ובארצות הברית - האקס ליבריס של ג'ון ויליאמס מ-1679.

בגרמניה הוכנו אקס ליבריס על ידי אמנים מהשורה הראשונה. אלברכט דירר הכין לפחות שישה תחריטים בין 1503 ל-1516 וסיפק עיצובים לכמה נוספים. אקס ליבריס הוכנו גם על ידי לוקאס קראנאך האב והנס הולביין ועל ידי אמני הפורמט הקטן, ביניהם: האחים בהאם, וירגיל זוליס, מתיאס צונדט, יוסט אמאן, זאלדורפר, גאורג הופשמאן.

תווי ספר עבריים
---------------

הדפסת אקס ליבריס הייתה נפוצה בקרב היהודים החל מהמאה ה-19. גדולי האמנים היהודים נרתמו לאיורים של אקס ליבריס, וידועים אקס ליבריס שאוירו בידי אפרים משה ליליין, הרמן שטרוק, ארתור שיק ואמנים רבים אחרים.

ראו גם
------

* דגל מדפיסים

לקריאה נוספת
------------

* Philip Goodman, **Illustrated Essays on Jewish Bookplates**, New York, Ktav Pub. House, 1971
* א[ברהם] מ[איר] הברמן, **תווי ספר יהודיים (אכס ליבריס)**, צפת: המוזיאון לאמנות הדפוס; תל אביב: מסדה, תשל"ב.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אקס ליבריס** |

* אקסליבריס ישראלי
* ארכיון **אוסף תוי ספר**, בספרייה הלאומית
* אקס ליבריס, באתר אנציקלופדיה בריטניקה (באנגלית)
* תווי ספר, דף שער בספרייה הלאומית

הערות שוליים
------------

1. ↑  דוגמאות של אקס ליבריס של קראנאך
2. ↑  שלמה שבא, זה הספר שייך למי?, דבר, 12 במאי 1972.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283100805171
* BNE: XX527355
* BnF: cb119371729 (data)
* GND: 4015985-1
* LCCN: sh85015646
* LNB: 000319953
* NARA: 10634156
* NDL: 00574944
* NKC: ph120100

 |
**אלישבע רבל-נהר** (נולדה ב-1939) היא חוקרת של אמנות יהודית מימי הביניים ופרופסור אמריטה בחוג לתולדות האמנות באוניברסיטה העברית בירושלים. מחקרה עוסק בקשרים שבין האמנות היהודית ואמנות הנוצרית והפירושים השונים שכל דת נותנות לסמלים שונים.

תולדות חיים
-----------

רבל-נהר נולדה בצרפת עת משפחתה התחבאה מפני הנאצים. היא באה ממשפחה בעלת מסורת יהודית ואמנותית רחבה. דודה הוא אנדרה נהר, פילוסוף יהודי מפורסם, אביה היה לימים שופט בבית המשפט העליון בצרפת.

לימודים
-------

החלה את לימודיה האקדמאים בלימודי תולדות האמנות בשטרסבורג, שם התמחתה באמנות של ימי הביניים תחת לואי גרודקי. אחר כך למדה אמנות ביזנטית וסיימה תואר שני בנושא ההשפעה של טקסטים רבניים על האיורים הראשונים בימי הביניים של ספר בראשית. החלה לעבוד על דוקטורט בנושא "ארון הברית באמנות". ב-1974, היגרה לישראל עם בעלה, הפיזקאי דניאל רבל, ושני בניה. בישראל הייתה לתלמידתו של בצלאל נרקיס באוניברסיטה העברית. נרקיס וסוזי דופרן (Suzi Dufrenne) הנחו אותה בעבודת הדוקטורט, אותה סיימה בהצטיינות באוניברסיטה העברית ב-1980.

עבודה
-----

ב-1976 החלה ללמד במחלקה לתולדות האומנות באוניברסיטה העברית, ושם לימדה עד שיצאה לגמלאות בשנת 2005. שימשה פעמיים כראש החוג להיסטוריה של האמנות ושימשה גם כראש החוג ללימודים כללים.

לימדה ופיתחה קורסים שונים בהם: "מבוא לאמנות יהודית מזמנים עתיקים לימינו", "דמות היהודי באמנות", "איקונוגרפיה תנ"כ"ית באמנות יהודית, נוצרית ומוסלמית".

ב-2009 יצא ספר מאמרים לכבודה בהוצאת בריל, בשם "Between Judaism and Christianity Art Historical Essays in Honor of Elisheva (Elisabeth) Revel-Neher".

קישורים חיצוניים
----------------

* אלישבע רבל-נהר, באתר האוניברסיטה העברית

|  |  |
| --- | --- |
| בקרת זהויות עריכת הנתון בוויקינתונים | 
* GND: 136880894
* ISNI: 0000 0001 1679 5416
* SUDOC: 050628119
* VIAF: 81152499
* WorldCat (עם VIAF): 81152499

 |
**הקפיטול** (מאנגלית: **The Capitol**) היא בירתה של המדינה הבדיונית פאנם המופיעה בטרילוגיית משחקי הרעב.

בעיר, בה רוב אזרחי המדינה מתגוררים, קיימת טכנולוגיה מתקדמת ותושביה עשירים.
העיר ממוקמת בחלקה הצפון-מערבי של אמריקה, לכיוונם של הרי הרוקי, המהווים מעיין הפרדה בין הקפיטול למחוזות.
בראש הקפיטול עמד דיקטטור עריץ, ששמו הנשיא סנואו. הנשיא החזיק בפאנם ביד רמה, על ידי שומרים שהוצבו בכל מחוז הנקראים אוכפי שקט שמטרתם לדאוג לסדר ולמנוע התפרעויות ומרד במחוזות.

היחס למחוזות
------------

אחרי התמוטטה של אמריקה, ולפני המרד, המחוזות נמצאו בשלטונה של הקפיטול. שלטון הקפיטול לא התקבל במחוזות, והמרד, שגרר את ה"ימים האפלים" החל. בתום המרד, מחוז 13 הושמד כליל על ידי רחפות של הקפיטול והיווה סמל לחששות מפני הבירה. המחוזות חויבו לשרת את אזרחי הקפיטול, בכך שהם יוצרים ושולחים להם את המשאבים הנתונים בידיהם כגון: פחם, עץ, יבולים חקלאיים, ועוד. בגלל העברה זו, למחוזות כמו 11 ו-12 אין די משאבים כדי לספק את התושבים, ורבים מהם גוועים ברעב. עם זאת, המחוזות 1, 2 ו-4 נמצאים ביחס טוב עם הקפיטול והם זוכים ליחס חם יותר מהם. המחוזות לא זוכים להביע את דעתם בניהולה של הקפיטול, והממשלה מקדישה את כל כולה לפיתוח הבירה. ראשי המחוזות נאלצים לעקוב על כמויות הסחורה ולבדוק שהייצור עומד בדרישת הקפיטול. הבירה מודעת לכל התקלות הקיימות במחוזות (למשל: רעב, אלימות, מחלות) אך הממשלה אינה מתעניינת בנושאים הללו. נערי הקפיטול אינם צריכים להשתתף ב"משחקי הרעב", להבדיל מנערי המחוזות.

| טרילוגיית משחקי הרעב |
| --- |
| ספרים | משחקי הרעב • התלקחות • עורבני חקיין • בלדה לנחשים וציפורי שיר |
| סרטים | משחקי הרעב (סרט) • משחקי הרעב: התלקחות (סרט) • משחקי הרעב: עורבני חקיין - חלק א' • משחקי הרעב: עורבני חקיין - פרק הסיום • משחקי הרעב: בלדה לנחשים וציפורי שיר |
| דמויות | קטניס אוורדין • פיטה מלארק • גייל הות'ורן • דמויות משנה |
| שירים | "Elastic Heart" • "Eyes Open" • "Safe & Sound" • "We Remain" • "Can't Catch Me Now" |
| אחר | סוזן קולינס • הקפיטול • *The Hunger Games: Songs from District 12 and Beyond* • *The Hunger Games: The Ballad of Songbirds & Snakes (פסקול)* |
**קטלינה תומאס קול יוץ׳** (בספרדית: **Catalina Thomas Coll Lluch**; נולדה ב-23 באפריל 2002) הידועה יותר בשם קטה קול, היא שחקנית כדורגל ספרדייה המשחקת כשוערת בקבוצת ברצלונה ובנבחרת ספרד.

קריירה
------

### מועדונים

קול נולדה בפורטול, שבמיורקה, והחלה לשחק כדורגל בגיל 6 בקבוצת בנים, בהתחלה כבלמית עד שבגיל 11 עברה לעמדת השוער. בגיל 14 עברה לקבוצת הנשים של אתלטיק מרצ׳י ולאחר מכן לקבוצת קוירנסה שבמיורקה.

לאחר שהתבלטה בשער קבוצתה בעונת 2018/2019 כשזאת עלתה לליגת העל הספרדית, היא חתמה בברצלונה ביולי 2019, בחוזה עד יולי 2023.

בעונתה הראשונה הושאלה לקבוצת סביליה ושחקה במדיה ב-16 משחקים בעונת 2019/20.

היא חזרה לקבוצת ברצלונה ב- יולי 2020. היא שחקה לראשונה בקבוצה באוקטובר 2020 במקום סנדרה פאניוס שנפצעה. ב- דצמבר 2020 שחקה לראשונה בליגת האלופות לנשים במשחק נגד פסו איינדהובן.

ב-יוני 2022 סבלה מפציעה במניסקוס וחזרה לשחק רק ב-במרצ 2023.

ב-פברואר 2023 חתמה על הארכת חוזה בברצלונה עד יוני 2026.

### נבחרת

ב־2016 גיל 15 קול זומנה לסגל נבחרתה לטורניר אליפות אירופה בכדורגל נשים עד גיל 17 - טורניר בו הפסידה נבחרת בגמר לגרמניה. ב-2018 זכתה עם נבחרתה באליפות אירופה עד גיל 17 שנערכה בליטא.

ב-אוגוסט 2018 שחקה עם נבחרת ספרד באליפות העולם עד גיל 20, קול עצרה פנדל בחצי הגמר מול צרפת אך נבחרתה הפסידה בגמר 1–3 לנבחרת יפן.

בסוף 2018 היא זכתה עם נבחרתה בגביע העולם עד גיל 17 כאשר היא עוצרת שני פנדלים בחצי הגמר נגד קוריאה ונבחרה לשוערת הטורניר.

בגביע העולם בכדורגל נשים 2023 קול הייתה בסגל הנבחרת, בתחילת הטורניר קול לא שחקה במשחקי נבחרתה בשלב הבתים אך החל משלב שמינית הגמר ועד הזכייה בגמר 0–1 מול אנגליה הייתה לשוערת הראשונה.

תארים
-----

### קבוצתיים

#### ברצלונה

* ליגת האלופות לנשים: 2020/2021, 2022/23
* אליפות ספרד (3): 2020/2021, 2021/2022, 2022/2023
* גביע המלכה (2):, 2021, 2022

### נבחרות

#### נבחרת ספרד בכדורגל נשים עד גיל 17

* אליפות אירופה בכדורגל נשים עד גיל 17: 2018
* גביע העולם בכדורגל נשים עד גיל 17: 2018
* גביע העולם בכדורגל נשים: 2023

קישורים חיצוניים
----------------

ויקישיתוף מדיה וקבצים בנושא **קטה קול** בוויקישיתוף
* קטה קול, ברשת החברתית אקס (טוויטר)
* קטה קול, ברשת החברתית אינסטגרם
* פרופיל, באתר Soccerdonna (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  נבחרות צעירות

1. ↑  Cata Coll, www.fcbarcelona.com (באנגלית)
2. ↑  CATA COLL: Catalina Thomas Coll Lluch (Portera) / Jugadora Fútbol Femenino, www.txapeldunak.com
3. ↑  Redacción Deportes, El Collerense logra el ascenso a Primera B, Ultima Hora, ‏2019-04-14 (בספרדית)
4. ↑  Cata Coll: "El Barça es un club con futuro y yo vengo para el futuro", Mundo Deportivo, ‏2019-07-09 (בספרדית)
5. ↑  Cata renueva hasta 2026, www.fcbarcelona.es (בספרדית)
6. ↑  לראשונה בתולדותיה: נבחרת ספרד זכתה במונדיאל הנשים, באתר כלכליסט, 20 באוגוסט 2023
**לוק קיקלי** (באנגלית: **Luke Kuechly**; נולד ב-20 באפריל 1991) הוא שחקן פוטבול אמריקאי לשעבר. הוא שיחק בעמדת הליינבקר בקבוצת קרוליינה פנתרס מה-NFL והיה משחקני ההגנה הבולטים בליגה, הוא זכה בתואר שחקן ההגנה של השנה ב-2013, נבחר לרוקי השנה בהגנה בשנת 2012, נבחר חמש פעמים לנבחרת העונה (אול-פרו) ושבע פעמים למשחק הפרו בול.

ביוגרפיה
--------

קיקלי נולד בסינסינטי שבאוהיו האמצעי מבין שלושה אחים.

### קריירה במכללות

בשנת 2009 החל ללמוד באוניברסיטת בוסטון קולג'. כבר בעונתו הראשונה בקבוצת הפוטבול של בוסטון קולג' פתח בהרכב ובתום העונה הוביל את ליגת ה-ACC וסיים שני בכל ה-NCAA עם 158 תיקולים. הוא נבחר לשחקן ההגנה של השנה ב-ACC. בעונתו השנייה הוביל את ה-NCAA עם 183 תיקולים ונבחר לנבחרת העונה בקולג'ים על ידי כל הגופים הבוחרים. בעונתו השלישית הוביל פעם נוספת את ה-NCAA עם 191 תיקולים. הוא נבחר לנבחרת השנה ב-NCAA, זכה בפרס נגורסקי ופרס לוט לשחקן ההגנה המצטיין בקולג'ים, לפרס לומברדי ולפרס בטקס לליינבקר המצטיין. בתום העונה החליט לא להמשיך לשנה נוספת באוניברסיטה ולהעמיד עצמו לבחירה בדראפט ה-NFL.

### קריירה ב-NFL

קיקלי נבחר במקום התשיעי בסיבוב הראשון של הדראפט על ידי קרוליינה פנתרס. הוא חתם על חוזה ל-4 שנים בסכום של כ-12.58 מיליון דולר. הוא פתח בכל 16 המשחקים בעונתו הראשונה ורשם 165 תיקולים (103 מהם ללא עזרה), 3 השתלטויות על איבודי כדור ושתי חטיפות. בתום העונה נבחר לרוקי השנה בהגנה. 

בעונת 2013 השיג 166 תיקולים (96 מהם ללא עזרה) ו-4 חטיפות. במשחק מול ניו אורלינס סיינטס השיג 26 תיקולים, וקבע בכך שיא NFL. הוא נבחר באותה עונה לשחקן ההגנה של השנה, לנבחרת העונה ולמשחק הפרו בול. 

בעונת 2014 השיג 171 תיקולים (107 מהם ללא עזרה), חטיפה אחת וגרימה לאיבוד כדור אחת. הוא נבחר בפעם השנייה ברציפות לנבחרת העונה ולמשחק הפרו בול. בפלייאוף השיג 10 תיקולים וחטיפה אחת בניצחון מל אריזונה קרדינלס ו-8 תיקולים בהפסד בסיבוב השני לסיאטל סיהוקס. 

בעונת 2015 סייע לפנתרס לסיים במאזן הטוב בליגה של 1-15. הוא השיג בעונה זו 118 תיקולים (76 ללא עזרה) 4 חטיפות והשתלטות אחת על איבוד כדור. בפלייאוף השיג 11 תיקולים וחטיפה אחת לטאצ'דאון בניצחון על סיאטל סיהוקס ובגמר ה-NFC השיג 8 תיקולים וחטיפה אחת לטאצ'דאון בניצחון על אריזונה קרדינלס. בסופרבול 50 השיג 10 תיקולים וסאק אחד בהפסד קבוצתו לדנוור ברונקוס.

בעונת 2016 סבל מזעזוע מוח לאחר 10 מחזורים והחמיץ את שאר העונה.

בעונת 2017 נבחר בפעם החמישית ברציפות לפרו בול ובפעם הרביעית לנבחרת העונה. כמו כן זכה בפרס ארט רוני לשחקן ההוגן של העונה.

בינואר 2020 הודיע במפתיע על פרישתו ממשחק.

קישורים חיצוניים
----------------

ויקישיתוף מדיה וקבצים בנושא **לוק קיקלי** בוויקישיתוף
* לוק קיקלי, ברשת החברתית אקס (טוויטר)
* לוק קיקלי באתר קרוליינה פנתרס
* לוק קיקלי באתר pro-football-reference.com
* לוק קיקלי באתר בוסטון קולג'

הערות שוליים
------------

1. ↑  Panthers LB Luke Kuechly, 28, says retiring from NFL is 'right thing to do', אתר ESPN, ‏15 בינואר 2020

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 142146937747113830635
* WorldCat: lccn-n2016031717

 |
**יוסי למל** (נולד ב-11 בינואר 1957) הוא מעצב גרפי ישראלי העוסק בעיצוב כרזות ובפרסום. נודע בעולם בעקבות עיצוב כרזות בעלות אופי פוליטי-חברתי, ובהן כרזות לארגון אמנסטי העולמי וכרזות העוסקות בסכסוך היהודי-ערבי. למל זכה בפרסים רבים על עבודותיו בתחרויות עיצוב גרפי בישראל ובעולם.

ביוגרפיה
--------

למל נולד בירושלים וגדל ברסקו (שכונה). סיים ב-1983 את לימודיו המקצועיים במגמת עיצוב גרפי בבצלאל. מאז ניהל סוכנויות פרסום שונות. בנוסף, הוא ניהל את המחלקה לתקשורת חזותית במכללת אסכולה-מימד.

למל כיהן כדובר וחבר הוועדה המנהלת של אגודת המעצבים הגרפיים הישראלית.

עבודתו
------

למל משתמש בכרזות בפוטומונטז', טכניקה להרכבת תצלומים שונים לתצלום אחד, פעמים רבות תוך יצירת הרושם שהתצלום שנוצר הוא תצלום מציאותי, שנלכד בצורתו זו בעדשת המצלמה. הטכניקה מיושמת לעיתים קרובות בכרזות פוליטיות.

אחת הכרזות שעיצב למל, הוצגה במוזיאון בהמבורג שבגרמניה בשנת 1995. הכרזה, שרוחבה שישה מטרים, נוצרה לרגל 55 שנים לשחרור אושוויץ, ובה צילום זרוע שעליה מקועקע מספר. הזרוע היא של אביו של למל, ניצול השואה.

למל עובד עם ארגון אמנסטי אינטרנשיונל מ-1995. כרזותיו עבור הארגון מתארות הפרות של זכויות אדם, מחאה נגד עינויים, טרור בינלאומי ויחסי האיבה בין ישראל והפלסטינים.

כרזותיו, שהוצגו ברחבי העולם וזכו בפרסים רבים, מאופיינות במסרים פרובוקטיביים וישירים. הוא זכה במקום הראשון בביאנלה לעיצוב גרפי בקוריאה בשנת 2002, ובפרסים נוספים בביאנלות במקסיקו וצ'כיה. תערוכותיו הוצגו בארצות הברית, גרמניה, סין, קרואטיה, הונגריה, סלובקיה, פולין, פינלנד ועוד.

למל עוסק גם בפעילות פוליטית דרך עבודתו בעיצוב "כרזות פירטיות" - כרזות מחאה אותן הוא תולה ברחבי תל אביב. הוא מימן עשרות עותקים של פוסטרים אלו.

כמו כן, טכניקת הפוטומונטז', שימשה אותו בפרויקט האדמו"ר האחרון מראדומסק שעסק בסבו של למל, יוסף אשר זליג גרפינקל וגם בפרויקט "הלב שלי" שעסק באימו של למל, בתיה למל

פרסים (רשימה חלקית)
-------------------

* מקום ראשון בתחרות עיצוב גרפי "אותות" בשנת 1993
* מקום שני בתחרות עיצוב גרפי "אותות" בשנת 1994
* מקום שני בביאנלה ה-16 לפרסום בבלגיה בשנת 1994
* פרסים שונים מאת האגודה לעיצוב גרפי בישראל בשנים 1996–2002
* מקום ראשון בתחרות הפרסום הישראלית על הקמפיין של שנת 1999.
* מקום ראשון בתחרות הלוגו של המשרד להגנת הסביבה בשנת 2000.
* מקום ראשון בביאנלה הראשונה לעיצוב גרפי בקוריאה בשנת 2002
* מקום ראשון בביאנלה השביעית לעיצוב גרפי במקסיקו בשנת 2002
* פרס המבקרים בביאנלה ה-20 לעיצוב גרפי בצ'כיה בשנת 2002.

קישורים חיצוניים
----------------

* אתר האינטרנט הרשמי של יוסי למל (הקישור אינו פעיל, 19 באוקטובר 2019)
* פייסבוק רשמי
* nrg מעריב, הבת מצולמת בתחנות חייה של הסבתא, באתר nrg‏, 21 באפריל 2009
* נעם טופלברג, יוסי למל, באתר עמלנט, מפגשים מהסוג החזותי
* יוסי למל, מתוך ארכיון אמנות ישראלית, אתר מוזיאון ישראל (באנגלית)
* אמנון זילבר ואפרת שקד, ריאיון עם אמן הכרזות - יוסי למל, באתר המרכז לעיצוב ישראלי - מדיטק חולון, 2006
* יובל סער, מסר פלקטי - הכרזות הפוליטיות של יוסי למל, עכבר העיר, 15 בספטמבר 2009
* כרמית ספיר ויץ, בועטים בכדור: על האמן יוסי למל, באתר nrg‏, 6 באפריל 2011
* אסף גולן, זיכרון צילומי, באתר ישראל היום, 13 בדצמבר 2018
* "רציתי להיות אבא": עם כתונת אסירים, בקור של מינוס 23 מעלות, באתר ynet, 2 באוקטובר 2019
* יוסי למל, באתר מכון שנקר לתיעוד וחקר העיצוב בישראל

הערות שוליים
------------

1. ↑  מתוך עמוד הפייסבוק של יוסי למל
**המשלחת הבריטית אל ארץ גרהאם** הייתה משלחת גאופיזית ומחקרית אל ארץ גרהאם באנטארקטיקה בין השנים 1934 ל-1937. המשלחת, בהנהגת ג'ון ריימיל, עשתה שנתיים באנטארקטיקה. המשלחת גילתה, שארץ גרהאם היא חצי אי. לפניה, בשנים 1922-1920, יצאה משלחת בריטית אל ארץ גרהאם בהנהגת ג'ון לאכלאן קופ.

המשלחת עשתה שימוש בשילוב של נהלים מסורתיים ומודרניים של חקר אנטארקטיקה, שכללו צוותי כלבים ומזחלות ממונעות ואף מטוס דה הווילנד פוקס מוס חד-מנועי לסיורי המחקר שלהם. לאנטארקטיקה הגיעו באוניית מפרשים תלת-תרנית ישנה בשם "פנולה", מצוידת במנוע עזר מפוקפק. צידה נוספת הובאה באונייה "דיסקברי II".

המשלחת הייתה אחת האחרונות לאנטארקטיקה במימון פרטי; ממשלת בריטניה מימנה רק חלק מעלותה. על אף תקציבה המצומצם מאוד, הצלחה המשלחת ביעדיה המדעיים. תצלומי אוויר ומיפוי מן האוויר הקיפו שטח של 1600 ק"מ של חופי ארץ גרהאם.

כל שישה-עשר חברי המשלחת שנחתו בארץ גרהאם קיבלו את מדליית הקוטב. בין משתתפי המשלחת היו: 

* דאנקן קארס, שעבר לאוניית המשלחת באיי פוקלנד
* גרהאם קוטאם, הרפתקן וחוקר ארצות
* ד"ר בריאן בירלי רוברטס, שתרם בהמשך לטיוטת הברית האנטארקטית.

ראו גם
------

* רשימת משלחות לאנטארקטיקה

קישורים חיצוניים
----------------

* British Graham Land Expedition 2007
* Detailed description of the expedition
* *British Graham Land Expedition*  in Bernard Stonehouse (ed) *Encyclopedia of Antarctica and the southern oceans* John Wiley and Sons, 2002 מסת"ב 0-471-98665-8
* *British Graham Land Expedition*  in Beau Riffenburgh (ed),  *Encyclopedia of the Antarctic, Volume 1*, CRC Press, 2007 מסת"ב 0-415-97024-5,


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011427625805171
* LCCN: n93026462
* SUDOC: 069758026
* VIAF: 234146997262018891324
* WorldCat: lccn-n93026462

 |
**משמר השלושה**
(למפת הגליל העליון מוגדלת)משמר השלושה**משמר השלושה**(למפת הגליל העליון רגילה)משמר השלושה**משמר השלושה**(למפת ישראל רגילה)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**משמר השלושה**משמר השלושה**(למפת ישראל מוגדלת)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**משמר השלושה**משמר השלושה**
אנדרטה לנופלים במשמר השלושה
**משמר השלושה** היה מושב במזרח הגליל התחתון, בבקעת יבנאל מצפון וסמוך למושבה יבנאל, צורף למועצה המקומית יבנאל בשנת 1953.

המושב הוקם ביום 13 באפריל 1937 על אדמת פיק"א כיישוב חומה ומגדל במטרה ליישב את השטח בין בית-גן ויבנאל.

היישוב נקרא על שם שלושה מתושבי יבנאל, משה זלמן בן-ששון (לונץ), יהודה אליוביץ וגדליהו גלר, שהלכו מבית גן ליבנאל ונרצחו בדרכם, ביום 14 במרץ 1937 במהלכם של מאורעות תרצ"ו-תרצ"ט, ביום השלושים למותם הונח היסוד למושב העובדים על שמם. 

בשנת 1953 החליט משרד הפנים באופן חריג לשייך את המושב מבחינה מוניציפלית למועצה המקומית יבנאל. וזאת למרות שמקובל היה לשייך את ישובי ההתיישבות העובדת למועצות אזוריות. הדבר נעשה למרות מחאותיה של המועצה האזורית הגליל התחתון, ושל חלק מחברי המושב. 

בשנת 1961 פרשו חלק מחברי האגודה השיתופית "משמר השלושה" והצטרפו לאגודה של החקלאית של איכרי יבנאל. הדבר הביא לפירוק האגודה השיתופית ולחיסול הסופי של המושב. כיום משמר השלושה הוא חלק אינטגרלי מהמושבה יבנאל.

הערות שוליים
------------

1. ↑  מפת האזור (באנגלית) עם ציון המושב, 1943, באתר הספרייה הלאומית, אוסף המפות ע"ש ערן לאור
2. ↑  התכתבות של מועצה אזורית גליל תחתון. בין השאר עיסוק בשאלת סיפוח המושב משמר השלושה למועצה המקומית יבנאל. באתר ארכיון המדינה, ‏1949 - 1954
3. ↑  עיתון :על המשמר", תנועת המושבים תמנע פרוק משמר השלושה, באתר עיתונות יהודית היסטורית, אוניברסיטת תל אביב, ‏יום שני, 30 באוקטובר 1961
4. ↑  עיתון "הבוקר", מושב ותיק שאיננו עוד, באתר עיתונות יהודית היסטורית, אוניברסיטת תל אביב, ‏יום שישי, 7 במאי 1965

| יישובי המועצה המקומית יבנאל |
| --- |
| מושבות | יבנאל • בית-גן |
| מושבים | סמדר • משמר השלושה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007467976805171

 |
**ג'ופרי ק. בראון** (באנגלית: **Jophery Clifford Brown**;‏ 22 בינואר 1945 – 11 בינואר 2004) היה שחקן בייסבול אמריקאי ששיחק בקבוצת שיקגו קאבס מליגת ה-MLB בעמדת המגיש. כמו כן היה פעלולן ושחקן בכמה סרטים.

ביוגרפיה
--------

בראון נולד בלואיזיאנה, והחל לשחק בייסבול באוניברסיטת גרמבלינג שהייתה אוניברסיטה לשחורים במדינת לואיזיאנה. לאחר שנבחר 3 פעמים בדראפט ליגת ה-MLB על ידי הקבוצות בוסטון רד סוקס ופיטסבורג פיירטס, החליט לחתום בקבוצה שיקגו קאבס. בראון שיחק משחק בודד בקריירה שלו בספטמבר 1968 נגד קבוצת פיטסבורג פיירטס ואחריו פרש ממשחק פעיל.

בינואר 2004 נפטר בראון כתוצאה מסיבוכים סרטניים.

משחק
----

הוא החל להופיע על המסכים מ-1964 בתפקידי פעלולנים ולאורך השנים שיחק והופיע במעל 35 סרטים. הוא שיחק לראשונה בסדרת המתח "Arrest and Trial" כקצין משטרה ולאורך השנים הופיע בעוד כמה סדרות. בשנה שלאחר מכן שיחק לראשונה פעלולן בסדרה "I Spy".

ב-1976 שיחק בסרט הספורט "The Bingo Long Traveling All-Stars & Motor Kings" ותפקידו כשחקן בייסבול עזר לו להופיע כשחקן בייסבול בסרט.

ב-1983 שיחק בסרט פני צלקת.

ב-1988 שיחק בסרט האקשן "Action Jackson".

ב-1993 שיחק בסרט המדע הבדיוני של סטיבן ספילברג פארק היורה בתור שומר שנטרף בתחילת הסרט בידי רפטורית גדולה. בשנה שלאחר מכן שיחק בסרט הקומי מסיבת בית 3.

ב-1995 שיחק בסרט משחק על זמן. לאחר שנתיים שיחק בסרט האימה הבדיוני "The Relic".

ב-2001 שיחק כפעלולן בסרט המתח שעת העכביש.

ב-2002 שיחק כפעלולן בסרט ספיידרמן בבימויו של סם ריימי ובסרט המתח כל הפחדים כולם.

ב-2003 שיחק בסרט בחורים רעים 2 של הבמאי מייקל ביי ובסרט האימה לוכד החלומות.

ב-2008 הופיע בסרט הפשע מבוקש ועליו הועמד שש פעמים בפרסי גילדת שחקני המסך.

קישורים חיצוניים
----------------

* ג'ופרי ק. בראון, במסד הנתונים הקולנועיים IMDb (באנגלית)
* ג'ופרי ק. בראון, באתר Baseball-Reference.com MLB
* ג'ופרי ק. בראון, באתר Baseball-Reference.com ליגות אחרות
* ג'ופרי ק. בראון, באתר The Baseball Cube
איור המתאר את חילוץ הנוסעים על ידי GIGN בטיסת אייר פראנס 8969
**טיסת אייר פראנס 8969** מאלג'יר לפריז היא טיסה אשר נחטפה על ידי טרוריסטים מארגון הקבוצה האסלאמית החמושה ב־24 בדצמבר 1994. המשבר נפתר בסופו של דבר עם אבדות מינימליות בידי GIGN, יחידה מיוחדת של הז'נדרמריה הצרפתית. מטרתה הסופית של החטיפה הייתה להתרסק מעל מגדל אייפל בפריז.

החטיפה
------

### הרקע

באותה תקופה הייתה שרויה אלג'יריה במלחמת אזרחים, לכן היה קיים סיכוי לירי טילים על המטוסים הנוחתים בשדה התעופה האלג'ירי. למרות זאת, חברת אייר פראנס התעקשה להמשיך את טיסותיה לאלג'יר. 

### תיאור החטיפה

טיסת אייר פראנס 8969 נחתה בשלום באלג'יר, אך כמה דקות לפני שהמריאה בחזרה לפריז עצרו את ההמראה ארבעה אנשים, שהתחזו לאנשי ביטחון של חברת התעופה האלג'ירית ודרשו לבדוק את דרכוני הנוסעים. בתוך מספר דקות הם השתלטו על המטוס ופקדו על קברניטו להמריא ולטוס לעבר פריז. האלג'יריים לא אפשרו את המראת המטוס. נשיא צרפת ניסה לדבר עם הממשלה האלג'ירית אך ללא כל הצלחה. 

כדי לאלץ את האלג'יריים לאפשר למטוס להמריא, הרגו הטרוריסטים, שהיו חמושים ב-20 מקלות דינמיט, רובי סער, אקדחים ורימונים, שלושה נוסעים: איש משטרה אלג'ירי, דיפלומט וייטנאמי ועובד שגרירות צרפת. הם איימו כי אם לא ימריאו, הם יוציאו להורג נוסעים צרפתים נוספים. נשיא צרפת איים על נשיא אלג'יריה. הלה נתן את הזכות לטיסה להמריא, אך דאג שהדלק במטוס יאפשר להגיע רק עד מרסיי. החוטפים פקדו על הנוסעות לשים כיסוי ראש ולאחר מכן הכריחו שתי דיילות להתאסלם, והן עשו כדבריהם. במהלך הטיסה הודיע הקברניט לחוטפים כי אין במטוס די דלק כדי להמשיך בטיסה עד פריז והוא יוכל לנחות רק במרסיי.

לאחר שהמטוס נחת במרסיי, ראש החוטפים הורה להחנות את המטוס הרחק משאר המטוסים. כמו כן הורה לרשויות שדה התעופה להביא למטוס 27 טון דלק במטרה להפוך אותו לדליק כמה שיותר ולרסקו לתוך מגדל אייפל.

החילוץ
------

כוחות הצבא הצרפתי התאמנו באיים הבלאריים על חילוץ הנוסעים וצוות המטוס. במבצע חילוץ נועז של ה-GIGN הצרפתי הצליחו הכוחות המיוחדים להרוג את כל החוטפים ולהציל את הנוסעים.

לאחר המקרה החליטה חברת אייר פראנס שלא לקרוא עוד לטיסה במספר 8969, וכיום היא קוראת לטיסות במספרים 3543 ו-7667.

לקריאה נוספת
------------

* ג'יילס מילטון, **קדימון למתקפת 11 בספטמבר** מתוך: **הערות שוליים מרתקות מן ההיסטוריה**, לעברית: סמדר ויוסי מילוא, כתר ספרים, 2017. עמ' 127–129.

קישורים חיצוניים
----------------

ויקישיתוף מדיה וקבצים בנושא **חטיפת טיסה 8969 של אייר פראנס** בוויקישיתוף

הערות שוליים
------------

1. ↑  ארז לין, מהטובות ביותר בעולם: ה־GIGN - הימ"מ הצרפתי, באתר ישראל היום, 15 בנובמבר 2015.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561760705171
* LCCN: sh2008005819

 |
**יהודה גבור בן אליהו בן יוסף** היה מחבר ומשורר קראי, שחי בקושטא במחצית השנייה של המאה ה-15 ובתחילת המאה ה-16.

ביוגרפיה וספריו
---------------

על חייו ידוע אך מעט. את ספרו "מנחת יהודה" הוא מקדיש להיות לו לזכר במקום בניו שמתו כולם במגפה, כולל בכורו, אליהו שובשי, שנולד בשנת 1484 וחיבר קרוב ליום הולדתו ה-17 פירוש על "לוחות שש כנפיים" לעמנואל בן יעקב מטרסקון. הספר מנחת יהודה הושלם על ידי יהודה גבור בי"ב טבת ה'רס"ג ונכלל בכל הסידורים של הקראים. בנוסף לספר זה כתב יהודה גבור ספר על הלכות שחיטה שלא הגיע לידינו אך מוזכר על ידי שמחה יצחק לוצקי בספר אורח צדיקים, ככולל חמישה פרקים. כן כתב ספר בשם "מועד קטן" שיש בו חמישה פרקים, המחולקים לחלקים. בחלק הראשון מבאר יהודה גבור את סתרי התורה וסודותיה וקצור יסודות חכמת הקבלה העיונית שהוא החשיב מאוד ואמר עליה: "היא קרובה אל האמת והיא פרי הדת והיא כולה אלהית ואינה בדרך הפילוסופיה חס ושלום." בהקדמה לספר זה הוא תומך בהיתר להדליק נר בבית הכנסת מבעוד יום במועדים. הספר "מועד קטן" היה בכתב יד שחסר את סופו לפני שמחה יצחק לוצקי, שהכין עותק שהגיע לבית המדרש בווינה מעזבון פינסקר. ההעתקה של לוצקי כולל גם ספר נוסף של יהודה גבור, הוא "ספר המועדים", המדבר על ענייני יום תרועה, סוכות ופורים.

מנחת יהודה
----------

הספר מנחת יהודה כולל 1912 בתי חרוזים לפי סדר פרשת השבוע שכוללים מסתיימים ב"-רים". החרוזים כוללים את סיפור הפרשה וגם את סודות הפרשה, במקום שהוא סובר שיש סוד. בזה הלך יהודה גבור פעמים רבות בעקבות בעלי הרמז הרבניים, למשל באומרו שארבע נהרות גן עדן רומזים לארבעת היסודות, שמאבק יעקב והמלאך היה מאבק של "שכלים", ושארבעת הדגלים במחנה ישראל במדבר סיני מקבילים לארבעת הפנים של החיות במרכבה שמתאר יחזקאל. לעיתים חרוזיו תואמים את דברי חז"ל, למשל באומרו שרבקה הלכה לדרוש את ה' בבית שם בן נח ולעיתים הוא יוצא נגד מדרשי חז"ל, למשל בהתנגדותו לפירוש "לחם" כרומז לאשתו של פוטיפר. בחרוזיו הוא מביא את יסודות היהדות הקראית. בפרשת במדבר הוא מציין את שלשת העמודים של הקראים: "כתב והיקש וסבל הירושה", בפרשת בא הוא מדבר על קידוש החודש הקראי ובפרשת אמור הוא מתייחס ל"ממחרת השבת" על פי הקראים. חרוזיו נעשו בדוגמת חרוזיו של אהרון בן יוסף הרופא. בספרו הוא מזכיר את אברהם אבן עזרא, את הרמב"ם אותו הוא משבח על חכמתו וספריו ואת ישועה בן יהודה הקראי.

על מנחת יהודה נכתבו הפירושים:

* "בציר אליעזר" שנכתב על ידי אליעזר בן יהודה
* "קבות יהודה" שנכתב על ידי יהודה הטרוקי בן אהרן
* "צרור המור" של אליהו בן ברוך ירושלמי
* "באר יצחק" שכתב שמחה יצחק לוצקי

קישורים חיצוניים
----------------

* שמואל אברהם פוזננסקי, **יהודה גבור בן אליהו בן יוסף**, בתוך אנציקלופדיה אוצר ישראל (איזנשטין, יהודה דוד, עורך), כרך ה', תשי"ב, עמ' 65–66, באתר היברובוקס

הערות שוליים
------------

1. ↑  וראו גם בהערה של יהודה סאווסקאן על רכישת כתב היד של הספר: יהודה סאווסקאן, התפילה היקרה הזאת ... הכרמל, 3 באוקטובר 1861
2. ↑  ראו למשל: ספרים יקרים בזול נמכרים, המליץ, 10 באוגוסט 1900
3. ↑  ספר בראשית, פרק ל"ט, פסוק ו'
4. ↑  לקורות ספרות הקראים, המליץ, 20 בנובמבר 1888
המונח "אפיה" מפנה לכאן. אם הכוונה למשמעות אחרת, ראו אפיה (פירושונים).
אפיית לחם בגן שמואל 1950-5
חומרי גלם לאפיית עוגה - (משמאל): קמח לבן, ביצים, חלב, חמאה, סוכר, אבקת אפייה
**אפייה** היא שיטה להכנת מזון על ידי חימומו בתנור אפייה. מזון המוכן בדרך זו נקרא **"מאפה"**. רוב המאפים מבוססים על בצק לסוגיו, אולם קיימים גם מאפי ירקות, ביצים, ובשר.

תהליך האפייה
------------

אפייה ביתית או תעשייתית מתבצעת בתנורי אפייה. התנור מחומם בחשמל, בגז בישול או באמצעות חומרי הסקה אחרים. ישנן טכניקות אפייה בטבע, המשתמשות ברמץ מדורה חם, באבנים חמות המושמות בבור או בלוח מתכת מלוהט. 

במהלך האפייה מאבד המזון נוזלים ומתייבש. שיטות אפייה שונות פותרות בעיה זו, העלולה להביא לשריפתו של המזון, על ידי הוספת נוזלים (רוטב) בזמן האפייה, סביב המזון הנאפה או עליו, או על ידי כיסוי פני השטח של המזון בחומר שומני, כגון שמן או חמאה על מנת להקטין את מידת אובדן הנוזלים.

מאפים
-----

דוגמה למוצרי מאפה, ביניהם בגטים ולחמניות
למרות שישנם מאכלים רבים המוכנים על ידי אפייה, בכינוי "מאפה" משתמשים בדרך כלל לתיאור מאכלי בצק. מנות נפוצות של מאפים כוללות: לחם, בורקס, עוגות, פאי, טארט, קיש, פיצה.

מאפה נחשב טוב אם הוא מאוד קל ואוורירי, אבל מספיק נוקשה כדי לתמוך במשקל המילוי. 

בצק המאפה צריך להיות מעורבב בצורה אחידה כדי שניתן יהיה ליצור שכבות (במידה ויש צורך), ואסור שיהיו בו בועות אוויר גדולות, כי אלה יתרחבו במהלך האפייה ויהרסו את המרקם. עם זאת, עיבוד יתר של הבצק יגרום להיווצרות שרשראות ארוכות של גלוטן, מה שיביא לתוצאה של מוצר קשה. לכן ייצור של בצק טוב למאפה דורש הקפדה. 

בגלל שבצק המאפה חייב לעבור תהליך של אפייה, ומילוי של פאי לעיתים לא צריך להאפות, הרבה מתכוני פאי כוללים "אפייה עיוורת" לפני שהמילוי נוסף לפאי - אפייה של הקלתית הריקה בלבד כשעליה משקולת אפייה כלשהי (כמו שעועית לבנה לא מבושלת).

במטבח הצרפתי נחשבת האפייה לאומנות בפניה עצמה, כמו כן קיימת הבחנה בין העוסקים במלאכות השונות, כאשר אופה המתמחה בהכנת קינוחים נקרא "שף פטיסיה" ואילו אופה המתמחה בהכנת לחם נקרא בולונז'ה (צרפתית לאופה).

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
שיטת הכנת מזון זו קיימת עוד מהתקופה הפרה היסטורית, כאשר בני האדם החלו לאפות לחם.

ראו גם
------

* תנור פיזיקלי
* אבקת אפייה
* מלאכת אפייה בשבת

קישורים חיצוניים
----------------

ויקישיתוף מדיה וקבצים בנושא **אפייה** בוויקישיתוף
* מילון למונחי אפייה (כלכלת הבית), תשי"ז - תש"ך, באתר האקדמיה ללשון העברית
* אפייה, באתר אנציקלופדיה בריטניקה (באנגלית)

| **טכניקות בישול** |
| --- |
| יבש | אפייה • צלייה • קלייה • עישון |
| מבוסס מים | בישול לבן • הרתחה • חליטה • שליקה • אידוי • נזיד |
| מבוסס שמן | טיגון עמוק • טיגון • הקפצה |
| מבוסס אלכוהול | פלמבה (שילהוב) |
| מבוסס חומץ או מלח | כבישה • החמצה |
| בעזרת כלים | אמבט מרים • סיר לבישול איטי • בישול במיקרוגל • סיר לחץ • מנגל • הקצפה |
| גסטרונומיה מולקולרית | ספריפיקציה • סו-וויד |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph406960

 |
המלכה מקסימה, אמסטרדם
**מקסימה, מלכת הולנד**, או בשמה המקורי **מקסימה סורגייטה סרוטי** (Máxima Zorreguieta Cerruti; נולדה ב-17 במאי 1971) היא רעייתו של מלך הולנד וילם-אלכסנדר ואם בנותיהם, הנסיכות קתרינה אמליה, אלכסיה ואריאנה.

שנותיה הראשונות
---------------

מקסימה נולדה בבואנוס איירס, ארגנטינה בתם של חורחה הורסיו סורגייטה, פוליטיקאי ולאחר מכן שר החקלאות בממשלתו של חורחה רפאל וידלה בזמן המשטר הצבאי בארגנטינה ואשתו השנייה מריה דל כרמן. לה שני אחים ואחות ובנוסף לכך יש לה שלוש אחיות למחצה מנישואיו הראשונים של אביה. היא ממוצא איטלקי, פורטוגזי ובסקי. לאחר לימודיה בתיכון היא החלה ללמוד לתואר בכלכלה ובמהלך לימודיה עבדה כבנקאית בבנק השקעות. לאחר סיום לימודיה עבדה ככלכלנית בחברות בינלאומיות גדולות באירופה, ארגנטינה וניו יורק.

משפחה ונישואים
--------------

ב-1999 נפגשה סרוטי לראשונה עם בעלה לעתיד, יורש העצר ההולנדי וילם-אלכסנדר במהלך פסטיבל האביב בסביליה. לאחר היכרותם הם קבעו להיפגש שוב בניו יורק, שם עבדה מקסימה. זמן רב אחרי שהתחילו לצאת מקסימה עדיין לא פגשה את הוריו של וילם-אלכסנדר (המלכה ביאטריקס והנסיך קלאוס). בריאיון לעיתונות סיפרו בני הזוג שהנסיך סיפר לאשתו לעתיד כי הוא נסיך ובן למשפחת מלוכה זמן רב לאחר שהכירו. הידיעה על מערכת היחסים בין בני הזוג עוררה מחלוקת בהולנד לאור העובדה שאביה של סרוטי מילא תפקידים בדיקטטורה הצבאית בארגנטינה. ב-2001 הזוג הודיע על אירוסיו והפרלמנט ההולנדי אישר לנסיך להמשיך לכהן כיורש עצר לאחר חתונתם לאחר שגילו שאביה לא לקח חלק במלחמה המלוכלכת שהייתה בארגנטינה.[דרושה הבהרה] במהלך ההודעה על האירוסין הפתיעה מקסימה את העם בכך שהיא מדברת הולנדית. שנה לאחר מכן נישא הזוג באמסטרדם ולאור המחלוקת שהתנהלה סביבו בהולנד אביה בחר שלא להיות נוכח בחתונה. מאז החתונה החזיקה סרוטי בתואר "נסיכת אורנג'" (כעת "מלכת הולנד") ובאזרחות כפולה (הולנדית וארגנטינאית).

לזוג נולדו שלוש בנות:

* הנסיכה קתרינה אמליה ביאטריקס כרמן ויקטוריה (נולדה ב-7 בדצמבר 2003)
* הנסיכה אלכסיה יוליאנה מרסלה לאורטיאן (נולדה ב-26 ביולי 2005)
* הנסיכה אריאנה וילהלמינה מקסימה אינס (נולדה ב-10 באפריל 2007)

כל אחת משלוש הבנות נקראת על שם אחת משלוש מלכות הולנד (המלכה ביאטריקס, המלכה יוליאנה והמלכה וילהלמינה).

מקסימה מכהנת כמלכה רעיה של הולנד לאחר שבעלה, יורש העצר וילם-אלכסנדר הוכתר כמלך. בנוסף היא פעילה למען זכויות האדם והשתלבותם של זרים בחברה ההולנדית ומשמשת כחברה בארגונים פיננסיים שונים ברחבי העולם. בנוסף כנסיכת הולנד ערכה ביקורים רשמיים בארצות רבות מסביב לעולם, מונתה על ידי מזכ"ל האו"ם באן קי-מון כ"בעלת ידע ומומחיות נרחבים" ותרמה רבות לעזרה ולפיתוח פיננסי במדינות מתפתחות.

קישורים חיצוניים
----------------

ויקישיתוף מדיה וקבצים בנושא **מקסימה, מלכת הולנד** בוויקישיתוף
* נטלי כהן, הכירו את מקסימה, מלכת הולנד ופאשניסטה מלידה, באתר mako‏, 2 במאי 2013
* מקסימה, מלכת הולנד, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007407477805171
* BIBSYS: 14026349
* BNE: XX5002154
* GND: 12406695X
* ISNI: 0000 0001 2123 3530
* LCCN: n2001038213
* NTA: 217612695
* SUDOC: 148917879
* VIAF: 211149066637765602482
* WorldCat: lccn-n2001038213

 |
**שועל-מעופף אדום קטן** (שם מדעי: ***Pteropus scapulatus***) הוא מין של עטלף ממשפחת עטלפי הפירות החי בטבע באזורים טרופיים בצפון-מזרח אוסטרליה.

מאפיינים
--------

השועל-המעופף הוא מהגדולים שבעטלפים והוא קרובו של המין שועל-מעופף אפור-ראש. הוא מגיע לאורך 125-200 מ"מ, מוטת כנפיים של 120-150 ס"מ ומשקל ממוצע של 300-600 גרם. עטלף זה בעל פרווה קצרה אדומה-חומה עם ראש אפור והוא בעל כנפיים ארוכות עשויות קרום עור והוא חסר זנב. הוא בעל ראש גדול ועיניים זהובות וגדולות ואוזניים ורודות ארוכות ומחודדות. 

העטלף מעופף עם כנפיו הארוכות בקבוצות גדולות לאורך יערות ומחפש פרחים ופירות עצים כמו אקליפטוס, עצי Melaleuca ו-Corymbia אותם הוא מאביק בתמורה לצוף. כאשר התנאים טובים מתאספים להקות רבות של עטלפים, לעיתים מעל 100 אלף לאותו אזור. להקת העטלפים הגדולה מושכת בתורה טורפים שונים: עיטמים לבני חזה, פיתוני שטיחים ותניני מים מתוקים האורבים מתחת למים וחוטפים עטלפים צמאים.

תקופת הרבייה אצלו מאוחרת יותר ממרבית עטלפי הפרי - עד 6 חודשים יותר מאוחר באזור אפריל ומאי. הסיבה לכך הוא כדי למנוע את הגורים (כל עטלף יולד צאצא אחד) לטמפרטורות הקיץ הגבוהות. עטלפים בקיץ האוסטרלי מתקבצים יחדיו מתחת לענפים וחוסכים באנרגיה כדי להימנע ממכת חום, לעיתים בכמויות עצומות על אותו העץ. באזורים בהם אנשים הפריעו לעטלפים במנוחה מאות מהם מתו עקב התחממות יתר.

קישורים חיצוניים
----------------

ויקישיתוף מדיה וקבצים בנושא **שועל-מעופף אדום קטן** בוויקישיתוף
* שועל-מעופף אדום קטן, באתר ITIS (באנגלית)
* שועל-מעופף אדום קטן, באתר NCBI (באנגלית)
* שועל-מעופף אדום קטן, בבסיס הנתונים ARKive (באנגלית)
* שועל-מעופף אדום קטן, באתר האנציקלופדיה של החיים (באנגלית)
* שועל-מעופף אדום קטן, באתר GBIF (באנגלית)

הערות שוליים
------------

1. ↑  שועל-מעופף אדום קטן באתר הרשימה האדומה של IUCN
**ג'יימס "ג'ימי" ג'ונס** (באנגלית: **James "Jimmy" Jones**; נולד ב-1 בינואר 1945) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1967–1977. ב-6 מתוך 7 עונותיו ב-ABA נבחר להשתתף במשחק האולסטאר, ולאורך קריירת ה-ABA רשם ממוצעים כוללים של 19.2 נקודות, 5.1 אסיסטים ו-4.9 ריבאונדים למשחק.

בשנת 1997 נבחר לאחד מ-30 חברי קבוצת כל הזמנים של ה-ABA.

קריירת משחק
-----------

ג'ונס נולד וגדל בעיר טלולה שבלואיזיאנה, ובין השנים 1963–1967 למד באוניברסיטת המדינה של גרמבלינג, אשר בצפון לואיזיאנה.

בדראפט ה-NBA‏ 1967 נבחר ג'ונס על ידי בולטימור בולטס בבחירה ה-13, אולם בחר לשחק עבור קבוצת ניו אורלינס באקנירס מליגת ה-ABA. בעונת הרוקי שלו קלע 18.8 נקודות בממוצע למשחק, והוביל את ניו אורלינס, לצדם של דאג מו, רד רובינס ולארי בראון, להשתתפות בגמר ה-ABA. לאורך סדרת הגמר קלע 21.6 נקודות בממוצע למשחק, אך הבאקנירס הפסידו מול פיטסבורג פייפרס בתוצאה 3–4. ב-9 בדצמבר 1968 קלע שיא קריירה של 48 נקודות, בניצחון קבוצתו מול אוקלנד אוקס. את עונת 1968/1969 סיים במקום השני בליגה בממוצע נקודות למשחק (26.6), ובמקום הראשון באחוזי קליעה מהשדה (53.5%), ובסיומה נבחר לחמישיית העונה.

לקראת עונת 1971/1972 עבר לשחק ביוטה סטארס, אלופת ה-ABA בעונה הקודמת. בעונת 1973/1974 סייע לקבוצה להעפיל לגמר הליגה, אולם היא הפסידה בסדרת הגמר מול ניו יורק נטס, בתוצאה 1–4. באותה עונה השתתף במשחק האולסטאר של ה-ABA בפעם השישית בקריירה, ונבחר לחמישיית העונה בפעם השלישית בקריירה.

בקיץ 1974 חתם על חוזה בקבוצת וושינגטון בולטס מליגת ה-NBA. בעונתו הראשונה בקבוצה העפיל עמה לגמר ה-NBA, כמחליפו מהספסל של קווין פורטר. לאורך 3 עונותיו עם הבולטס, שהיו האחרונות בקריירה שלו, קלע ג'ונס 6.4 נקודות בממוצע למשחק בלבד.

קישורים חיצוניים
----------------

* פרופיל, באתר Basketball-Reference
* פרופיל, באתר ליגת ה-NBA

הערות שוליים
------------

1. ↑  הסטטיסטיקות של ג'ונס ב-ABA וב-NBA, באתר basketball-reference.com
2. ↑  ג'ימי ג'ונס, באתר remembertheaba.com
3. ↑  רשימת הנבחרים בדראפט 1967, באתר basketball-reference.com
4. ↑  סטטיסטיקות המשחק בין ניו אורלינס לאוקלנד, באתר basketball-reference.com